Ordinaziun tar la legislaziun federala davart ils profils dal DNA    350.150   Ordinaziun tar la legislaziun federala davart ils profils dal  DNA  dals 27-11-2007 (versiun dals 01-01-2010)  sa basond sin l'art. 45 al. 1 da la constituziun chantunala1)  relaschada da la regenza ils 27 da november 2007  Art.  1 Post central che annunzia las stizzadas 1 Sco post central tenor l'artitgel 12 alinea 1 da l'ordinaziun federala davart ils profils  dal DNA2) annunzia la polizia chantunala (servetschs per la tecnica criminala) a las  autoritads federalas cumpetentas che las premissas legalas per stizzar profils sajan  ademplidas.  Art.  2 Annunziar eveniments da stizzada 1 Per annunziar ils eveniments da stizzada ensemen cun la data da las stizzadas al  post central che annunzia las stizzadas sco er per annullar termins da stizzada, e quai  entaifer  20  dis,  suenter  che  l'eveniment  ch'è  decisiv  per  la  stizzada  u  per   l'annullaziun ha gì lieu, èn responsablas – sco autoritads che mainan mintgamai las  proceduras: a) la polizia chantunala en ils cas tenor l'artitgel 16 alinea 1 literas a e b, tenor    l'artitgel 18 litera a sco er tenor l'artitgel 19 da la lescha davart ils profils dal   DNA3);  b) la procura publica en ils cas tenor l'artitgel 16 alinea 1 literas a, b e d sco er   tenor l'artitgel 18 litera a da la lescha davart ils profils dal DNA;  c) * las dretgiras u autras autoritads da giudicament en ils cas tenor l'artitgel 16  alinea 1 literas a fin f sco er tenor l'artitgel 18 litera a da la lescha davart ils   profils dal DNA;  d) * l'uffizi per l'execuziun giudiziala en ils cas tenor l'artitgel 16 alinea 1 literas b   ed f sco er tenor l'artitgel 16 alinea 4 da la lescha davart ils profils dal DNA.  1) DG 110.100 2) CS 363.1 3) CS 363  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://db.clex.ch/link/Bund/363/rm http://db.clex.ch/link/Bund/363.1/rm   350.150    2 Per tut ils ulteriurs cas è responsabla la procura publica per annunziar eveniments  da stizzada correspundents al post central che annunzia las stizzadas.  Art.  3 Destrucziun d'emprovas 1 Sch'ina da las premissas tenor l'artitgel 9 alinea 1 da la lescha davart ils profils dal   DNA1) è  ademplida,  annunzia  l'autoritad  ch'è  responsabla  quel  mument  per  la  procedura, quai a l'autoritad ordinanta.  Art.  4 Entrada en vigur 1 Questa ordinaziun entra en vigur il 1. da schaner 2008.  1) CS 363  2    http://db.clex.ch/link/Bund/363/rm    350.150   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 27-11-2007 01-01-2008 relasch emprima versiun - 24-12-2009 01-01-2010 Art. 2 al. 1, c) midada - 24-12-2009 01-01-2010 Art. 2 al. 1, d) midada -   3     350.150    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 27-11-2007 01-01-2008 emprima versiun - Art. 2 al. 1, c) 24-12-2009 01-01-2010 midada - Art. 2 al. 1, d) 24-12-2009 01-01-2010 midada -  4     	Art. 1 Post central che annunzia las stizzadas 	Art. 2 Annunziar eveniments da stizzada 	Art. 3 Destrucziun d'emprovas 	Art. 4 Entrada en vigur  		2018-06-06T01:12:51+0200 	"7001 Chur" 	"Gesetzessammlung Kanton Graubünden"